《送程给事知越州》
宋代·虞大熙

标置才谋孰尚公，拜恩新领浙江东。
黄扉玉殿官仪贵，皂盖朱幡使节雄。
耕织富饶青嶂里，楼台缥缈翠云中。
到时湖上看秋月，安得清樽侍下风。

作者简介：虞大熙（一○一八～一○八五），字元叟，宜兴（今属江苏）人。仁宗皇祐元年（一○四九）进士（清嘉庆《宜兴县志》卷七）。神宗时，知大宗正丞事。擢开封府推官，仕至朝散郎。元丰八年卒，年六十八。事见《江苏金石记》卷九《朝散郎虞公墓志铭》。